Sa edad na 3 nagkakawat nang piyano, sa edad na 5 siya nag'aadal na ki Rosario Picazo kan University of the East School of Music and Arts, asin sa lombod pang edad na 7 tinugotan na siyang magdebut sa publiko sa Manila. Sa edad na 14, nagpiyano siya para ki Rudolf Serkin na pakadangog saiya ngalas na nakataram, "sa kagubay kong edad ni (Cecile) dai ko kayang doroonan an mga ginigibo niya!" Dangan kaidto siya pinadarang iskolar sa Estados Unidos ngane mag'adal sa Curtis Institute of Music sa Philadelphia, kun saen siya nag'aadal pagkawat piyano sa mga bantogan na piyanista arog ka Rudolf Serkin, Seymour Lipkin, asin Mieczyslaw Horszowski. Sa husay niya, siya guminana na sa mga internasyonal na patiribayan sa pagpiyano. Mala ta siya nabansagan na "piyanista nin piyanista" kan The New Yorker,  "Matibay sa arte nin pagtogtog piyano huli sa natural na talento asin huli sa daing ontok na pagtais kan saiyang abilidad."